Романова Зоя Васильевна
Зоя Васильевна Романова (ку вăл — хĕр чухнехи тата псевдоним пулса тăнă  хушамат, чăн хушамат вара Филиппова), 1943 çул, нарăсăн 10-мĕшĕ, Чăваш АССР, Шăмăршă районĕ, Патирек ялĕ  çур.) — чăваш тăлмачĕ, çыравçи. 
    
СССР ÇП пайташĕ (1979).

Кун-çулĕ
1943 çулхи нарăсăн 10-мĕшĕнче Чăваш Енĕн Шăмăршă районĕнчи Патирекре çуралнă.

1957 çулта Патирекри çиччĕ çул вĕрентекен шкултан вĕренсе тухнă. Малалла пĕлĕвне Мишер Палтиелти вăтам шкулта ӳстернĕ.

Вăтам шкул хыççăн Чăваш педагогика институчĕн историпе филологи факультетне вĕренме кĕнĕ, 1964 çулта вĕренсе тухнă. Шăмăршă районĕнчи Пăчăрлă Пашьел шкулĕнче ачасене вырăс чĕлхипе литературине вĕрентнĕ.

Чăваш кĕнеке издательствинче редактор, Çыравçăсен пĕрлешĕвĕнче яваплă секретарь вырăнĕсенче ĕçленĕ.

1980-82 çулсенче Шупашкар хулин халăх депутачĕсен Канашĕн депутачĕ пулнă.

Пултарулăх ĕçĕсем
Хайлавсене чăвашларан вырăсла куçарас ĕçре тăрăшать. Литература ĕçне 1965 çултанпа кӳлленĕ. Илпек Микулайĕ (кĕнеке вырăсла «Черный хлеб» ятпа тухнă), Анатолий Емельянов («Запоздалый суд»), Марфа Трубина («Детство»), Хветĕр Уяр («Тенета»), В. Садай, Г. Харлампьев тата ытти çыравçă кĕнекисене куçарса кăларнă.

Каçăсем
 Романова Зоя Васильевна (Филиппова)
 Борис Чиндыков: Выдающийся переводчик чувашской литературы

Çыравçăсем, алфавитпа
Раççей çырасçисем
Чăваш çыравçисем
Пайăр çынсем, алфавитпа
Раççей тăлмачĕсем
Чăваш тăлмачĕсем
Чăваш тĕнчипе çыхăннă вырăс çыравçисем